P6_TA(2006)0256

Evropski izvršilni nalog *

Zakonodajna resolucija Evropskega parlamenta o pobudi Republike Avstrije, Republike Finske in Kraljevine Švedske za sprejetje Okvirnega sklepa Sveta o evropskem izvršilnem nalogu in premestitvi obsojenih oseb med državami članicami Evropske unije (7307/2005 — C6-0139/2005 — 2005/0805(CNS))

(Postopek posvetovanja)

Evropski parlament,

- ob upoštevanju pobude Republike Avstrije, Republike Finske in Kraljevine Švedske (7307/2005) [1],

- ob upoštevanju člena 34(2)(b) Pogodbe EU,

- ob upoštevanju člena 39(1) Pogodbe EU, v skladu s katerim se je Svet posvetoval s Parlamentom (C6-0139/2005),

- ob upoštevanju členov 93 in 51 svojega Poslovnika,

- ob upoštevanju poročila Odbora za državljanske svoboščine, pravosodje in notranje zadeve (A6-0187/2006),

1. odobri pobudo Republike Avstrije, Republike Finske in Kraljevine Švedske, kakor je bila spremenjena;

2. poziva Svet, naj v skladu s tem spremeni besedilo;

3. poziva Svet, naj obvesti Parlament, ali namerava odstopiti od besedila, ki ga je odobril Parlament;

4. poziva Svet, naj se ponovno posvetuje s Parlamentom, če namerava bistveno spremeniti pobudo Republike Avstrije, Republike Finske in Kraljevine Švedske;

5. naroči svojemu predsedniku, naj stališče Parlamenta posreduje Svetu in Komisiji ter vladam Republike Avstrije, Republike Finske in Kraljevine Švedske.

BESEDILO, KI GA PREDLAGAJO REPUBLIKA AVSTRIJA, REPUBLIKA FINSKA IN KRALJEVINA ŠVEDSKA | SPREMEMBE PARLAMENTA |

Sprememba 1

Naslov

Okvirni sklep Sveta o evropskem izvršilnem nalogu in premestitvi obsojenih oseb med državami članicami Evropske Unije | Okvirni sklep Sveta o uporabi načela vzajemnega priznavanja sodb v kazenskih zadevah, ki uvaja zaporne kazni ali ukrepe, ki vključujejo odvzem prostosti zaradi izvrševanja v Evropski uniji |

Sprememba 2

Uvodna izjava 5

(5) Odnosi med državami članicami, za katere je značilno posebno vzajemno zaupanje v pravne sisteme drugih držav članic, bi morali preseči obstoječe instrumente Sveta Evrope s področja premestitve oseb zaradi izvršitve kazni. Treba je ugotoviti, da je osnovna dolžnost države izvršiteljice, da prevzame odgovornost za tiste svoje državljane in tiste osebe s stalnim prebivališčem na svojem ozemlju, ki so bili v drugi državi članici pravnomočno obsojeni na zaporno kazen ali ukrep odvzema prostosti, ne glede na njihovo soglasje, razen če ne obstajajo posebni razlogi za zavrnitev. | (5) Odnosi med državami članicami, za katere je značilno posebno vzajemno zaupanje v pravne sisteme drugih držav članic, bi morali preseči obstoječe instrumente Sveta Evrope s področja premestitve oseb zaradi izvršitve kazni in omogočiti priznavanje sodnih odločb države izvršiteljice, ki jih izdajo organi države izdajateljice. Ne glede na potrebo po zagotavljanju ustreznih zaščitnih ukrepov obsojenim osebam njihova vpletenost v sodne postopke v obliki zahteve o njihovem soglasju za posredovanje sodbe drugi državi članici zaradi priznavanja in izvrševanja izrečene kazenske sankcije, ne sme biti prevladujoč dejavnik. |

Sprememba 3

Uvodna izjava 5 a (novo)

| (5a) Medsebojno zaupanje v evropsko območje svobode, varnosti in pravice v kazenskih zadevah je treba okrepiti z ukrepi za boljšo usklajenost in vzajemno priznavanje kazenskih sodnih odločb na evropski ravni ter predvideti del evropskega kazenskega prava in praks. |

Sprememba 4

Uvodna izjava 6

(6) Premestitev obsojenih oseb v državo državljanstva, državo zakonitega prebivališča ali državo s katero imajo te osebe druge tesne vezi, da bi tam prestajali svojo kazen, pripomore k njihovi socialni rehabilitaciji. | (6) Premestitev obsojenih oseb v državo državljanstva ali državo zakonitega stalnega prebivališča, da bi tam prestajali svojo kazen, bo olajšala njihovo socialno rehabilitacijo. |

Sprememba 5

Uvodna izjava 7

(7) Namen tega okvirnega sklepa je spoštovati temeljne pravice in upoštevati načela priznana s členom 6 Pogodbe in ki jih odraža Listina o temeljnih pravicah Evropske unije, zlasti poglavje VI Listine. Nič iz tega okvirnega sklepa ni treba razlagati kot prepoved zavrnitve izvršitve odločbe, kadar obstajajo objektivni razlogi za prepričanje, da je bila kazenska sankcija izrečena z namenom kaznovanja osebe na podlagi njenega spola, rase, veroizpovedi, narodnosti, državljanstva, jezika, političnega prepričanja ali spolne usmeritve ali, da je oseba zaradi katerega koli od teh razlogov lahko v slabšem položaju. | (7) Namen tega okvirnega sklepa je spoštovati temeljne pravice in upoštevati načela priznana s členom 6 Pogodbe in ki jih odraža Listina o temeljnih pravicah Evropske unije, zlasti poglavje VI Listine. Nič iz tega okvirnega sklepa ni treba razlagati kot prepoved zavrnitve izvršitve odločbe, kadar obstajajo objektivni razlogi za prepričanje, da je bila kazenska sankcija izrečena z namenom kaznovanja osebe na podlagi njenega spola, rase, veroizpovedi, narodnosti, državljanstva, jezika, političnega prepričanja ali spolne usmeritve ali, da je oseba zaradi katerega koli od teh razlogov lahko v slabšem položaju. Ta okvirni sklep mora biti ob uporabi v skladu tudi z določili o postopkovnih pravicah pri kazenskem postopku, kakor jih opredeljuje ustrezni okvirni sklep Sveta. |

Sprememba 6

Člen 1, točka (a)

(a)"evropski izvršilni nalog" pomeni odločbo, ki jo je izdal pristojni organ države izdajateljice zaradi izvršitve pravnomočne kazenske sankcije, ki jo je sodišče te države izreklo fizični osebi; | (a)"sodba" pomeni pravnomočno odločbo ali odločbo sodišča države izdajateljice, ki izreka kazensko sankcijo fizični osebi; |

| Sprejetje tega predloga zahteva ustrezne spremembe celotnega besedila. |

Sprememba 7

Člen 1, točka (b)

(b)"kazenska sankcija" pomeni vsakršno zaporno kazen ali ukrep odvzema prostosti za določen ali nedoločen čas, ki jo je na podlagi kazenskega postopka zaradi storjenega kaznivega dejanja izreklo sodišče; | (b)"kazenska sankcija" pomeni vsakršno zaporno kazen ali vsak ukrep, ki vključuje odvzem prostosti, izrečen za določen ali nedoločen čas zaradi storjenega kaznivega dejanja na podlagi kazenskega postopka; |

Sprememba 8

Člen 1, točka (c)

(c)"država izdajateljica" pomeni državo članico, v kateri je izdan evropski izvršilni nalog; | (c)"država izdajateljica" pomeni državo članico, v kateri je izdana sodba v smislu tega okvirnega sklepa; |

Sprememba 9

Člen 1, točka (d)

(d)"država izvršiteljica" pomeni državo članico, kateri je bil posredovan evropski izvršilni nalog zaradi izvršitve. | (d)"država izvršiteljica" pomeni državo članico, ki ji je bila posredovana sodba zaradi priznavanja in izvršitve izrečene kazenske sankcije. |

Sprememba 10

Člen 2, odstavek 2

2. Ne glede na člen 4, lahko vsaka država članica določi, kadar je to potrebno zaradi organizacije njenega notranjega sistema, enega ali več centralnih organov, pristojnih za administrativno pošiljanje in prejemanje evropskega izvršilnega naloga ter za pomoč pristojnim organom. | črtano |

Sprememba 11

Člen 2, odstavek 3

3. Generalni sekretariat Sveta omogoči vsem državam članicam in Komisiji dostop do prejetih informacij. | 3. Generalni sekretariat Sveta omogoči zadevnim državam članicam dostop do prejetih informacij. |

Sprememba 12

Člen 3, odstavek 1

1. Namen tega okvirnega sklepa je določiti pravila, na podlagi katerih država članica na svojem ozemlju prizna in izvrši kazensko sankcijo, ki jo je izreklo sodišče druge države članice v skladu s členom 1(b), ne glede na to, ali se je njeno izvrševanje že pričelo ali ne. | 1. Namen tega okvirnega sklepa je določiti pravila, na podlagi katerih država članica prizna sodbo in izvrši izrečeno kazensko sankcijo, ne glede na to, ali se je njeno izvrševanje že pričelo ali ne. |

Sprememba 13

Člen 3, odstavek 1 a (novo)

| 1a. Ta okvirni sklep se uporablja le za priznavanje sodb in izvrševanje kazenskih sankcij v smislu Okvirnega sklepa. Dejstvo, da je bila razen kazenske sankcije naložena tudi denarna kazen in/ali odredba o zaplembi, ki še ni plačana, izterjana ali izvršena, ne preprečuje posredovanja sodbe. Priznavanje in izvrševanje takšnih denarnih kazni in odredb o zaplembi v drugi državi članici temeljita na instrumentih, ki se uporabljajo med državami članicami, zlasti na Okvirnem sklepu Sveta 2005/214/PNZ z dne 24. februarja 2005 o uporabi načela vzajemnega priznavanja denarnih kazni [2] in na Okvirnem sklepu Sveta 2006/.../PNZ z dne ... o uporabi načela vzajemnega priznavanja za odredbe o zaplembi [3]. |

Sprememba 14

Člen 3, odstavek 3, točka (a), uvodni del

(a)Naslednji členi tega okvirnega sklepa se prav tako uporabljajo pri izvršitvi kazenskih sankcij, kjer se, zaradi zahtev iz člena 5(3) Okvirnega sklepa Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami, osebo vrne v državo izvršiteljico, da bi v njej prestala zaporno kazen ali ukrep odvzema prostosti, ki ji je bil izrečen v državi izdajateljici: | (a)Naslednji členi tega okvirnega sklepa se prav tako uporabljajo pri izvršitvi kazenskih sankcij, kjer se, zaradi zahtev iz člena 5(3) Okvirnega sklepa Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami, osebo vrne v državo izvršiteljico, da bi prestala kazensko sankcijo, ki ji je bila izrečena v državi izdajateljici: |

Sprememba 15

Člen 3, odstavek 3, točka (a), alinea 3

—člen 4(3) do (6): Posredovanje evropskega izvršilnega naloga, | —členi 4(1), (3a), (4), (5) in (6): Posredovanje sodbe in potrdila, |

Sprememba 16

Člen 3, odstavek 3, točka (a), alinea 5

— člen 8; Priznanje in izvršitev evropskega izvršilnega naloga, | — člen 8; Priznanje in izvršitev sodbe, |

Sprememba 17

Člen 3, odstavek 3, točka (b), alinea 2,

— člen 8; Priznanje in izvršitev evropskega izvršilnega naloga, | — člen 8; Priznanje in izvršitev sodbe, |

Sprememba 18

Člen 3, odstavek 3, točka (b), stavek 2

Država, ki je izdala evropski nalog za prijetje, posreduje državi izvršiteljici podatke, ki jih vsebuje evropski izvršilni nalog. Pristojni organi se neposredno dogovarjajo o zadevah iz tega odstavka. | Država, ki je izdala evropski nalog za prijetje, posreduje državi izvršiteljici sodbo s potrdilom, kakor je predvideno v členu 4. Pristojni organi se neposredno dogovarjajo o zadevah iz tega odstavka. |

Sprememba 19

Člen 4, naslov

Posredovanje evropskega izvršilnega naloga | Posredovanje sodbe in potrdila |

Sprememba 20

Člen 4, odstavek -1 (novo)

| -1. Sodba s potrdilom, kakor je predvideno v tem členu, se lahko posreduje eni od naslednjih držav članic: (i)državi državljanstva obsojene osebe ali državi, kjer ima oseba zakonito stalno prebivališče;(ii)državi državljanstva obsojene osebe in državi, v katero bo oseba prepeljana po izpustitvi iz zapora na podlagi sodbe ali upravne odločbe, izdane na podlagi sodbe;(iii)državi, katere državljanstvo ima obsojena oseba ali kjer ima zakonito stalno prebivališče, in ki je to osebo na podlagi evropskega naloga za prijetje predala državi izdajateljici pod pogojem, da se osebo po zaslišanju vrne državi izvršiteljici, da bi prestala kazensko sankcijo, ki ji je bila izrečena v državi izdajateljici;(iv)državi, kjer obsojena oseba prebiva ali katere državljanka je ali ima v njej zakonito stalno prebivališče ter ki soglaša s priznavanjem in izvršitvijo kazenske sankcije;(v)državi, kjer ima oseba zakonito stalno prebivališče, razen če je ali bo zaradi sodbe ali upravne odločbe, izdane na podlagi sodbe, izgubila dovoljenje za prebivanje; ali(vi)državi, ki soglaša s posredovanjem sodbe s potrdilom zaradi njenega priznavanja in izvršitve izrečene kazenske sankcije. |

| Pred posredovanjem sodbe pristojni organ države izdajateljice še posebej upošteva, da se mora z vsemi ustreznimi sredstvi posvetovati s pristojnim organom države izvršiteljice. Posvetovanje je obvezno, če se lahko sodba v skladu z merili iz odstavka 1 posreduje dvema ali več državam članicam. |

| Država izvršiteljica lahko od države izdajateljice na lastno pobudo zahteva, naj posreduje sodbo s potrdilom. |

Sprememba 21

Člen 4, odstavek 1

1. Evropski izvršilni nalog za kazenske sankcije v smislu člena 1(b) se lahko posreduje organom iz člena 2(1) države članice, katere državljan je fizična oseba, zoper katero je bila izrečena kazenska sankcija in v kateri ima ta oseba zakonito stalno prebivališče ali ima z njo druge tesne vezi. | 1. Zaradi priznavanja in izvrševanja izrečene kazenske sankcije pristojni organ države izdajateljice v skladu z alineo 3 člena 3(3)(a) posreduje sodbo ali njeno overjeno kopijo s potrdilom neposredno pristojnemu organu države izvršiteljice na kakršen koli način, ki omogoča zapis, in pod pogoji, ki državi izvršiteljici omogočajo, da ugotovi njeno verodostojnost. Izvirnik sodbe ali njena overjena kopija in izvirnik potrdila se pošljeta državi izvršiteljici, če se tako zahteva. Tudi vsa uradna obvestila se izmenjujejo neposredno med navedenima pristojnima organoma. |

Sprememba 22

Člen 4, odstavek 2

2. Evropski izvršilni nalog se ne posreduje, če ima oseba, zoper katero je bila izrečena kazenska sankcija, zakonito stalno prebivališče v državi izdajateljici, razen če obsojena oseba ne soglaša s premestitvijo ali če odločba ali na njeni podlagi sprejeta upravna odločba ne vključuje naloga o prisilni odstranitvi ali izgonu ali kakršen koli ukrep, zaradi katerega zadevna oseba po prestani kazni ne bo več smela ostati na ozemlju države izdajateljice. | črtano |

Sprememba 23

Člen 4, odstavek 3

3. Dejstvo, da je bila za dejanje, ki je podlaga za evropski izvršilni nalog, poleg kazenske sankcije iz člena 1(b) naložena tudi denarna kazen, ki je obsojena oseba še ni plačala, ne prepreči posredovanja evropskega izvršilnega naloga. Izvršba izterjave denarne kazni v drugi državi članici temelji na ustreznih določbah tega področja, ki se uporabljajo med državama članicama. | črtano |

Sprememba 24

Člen 4, odstavek 3 a (novo)

| 3a. Potrdilo, za katerega se uporabi standardni obrazec iz Priloge, podpiše pristojni organ države izdajateljice in potrditi točnost vsebine. |

Sprememba 25

Člen 4, odstavek 4

4. Pristojni organ države izdajateljice posreduje evropski izvršilni nalog neposredno pristojnemu organu države izvršiteljice in sicer na kakršen koli način, ki omogoča pisni zapis, pod pogoji, ki državi izvršiteljici omogočajo, da ugotovi njegovo verodostojnost. Tudi vsa uradna obvestila se izmenjujejo neposredno med omenjenima pristojnima organoma. | 4. Pristojni organ države izdajateljice posreduje sodbo neposredno pristojnemu organu države izvršiteljice in sicer na kakršen koli način, ki omogoča pisni zapis, pod pogoji, ki državi izvršiteljici omogočajo, da ugotovi njeno verodostojnost ter lahko vključuje podatke v kakršni koli obliki v zvezi z zaporniško kartoteko osebe, zoper katero je bila izrečena kazenska sankcija. Tudi vsa uradna obvestila se izmenjujejo neposredno med navedenima pristojnima organoma. |

Sprememba 26

Člen 4, odstavek 5

5. Država izdajateljica posreduje evropski izvršilni nalog, ki se nanaša na neko osebo, sočasno le eni državi izvršiteljici. | 5. Država izdajateljica posreduje sodbo s potrdilom sočasno le eni državi izvršiteljici. |

Sprememba 27

Člen 4, odstavek 6

6. Če pristojni organ države izvršiteljice pristojnemu organu države izdajateljice ni znan, slednji z ustreznim poizvedovanjem, tudi prek kontaktnih točk Evropske pravosodne mreže, vzpostavljene s Skupnim ukrepom Sveta 98/428/PNZ, pridobi te podatke od države izvršiteljice. | 6. Če pristojni organ države izvršiteljice pristojnemu organu države izdajateljice ni znan, slednji z ustreznim poizvedovanjem prek kontaktnih točk Evropske pravosodne mreže, vzpostavljene s Skupnim ukrepom Sveta 98/428/PNZ, pridobi te podatke od države izvršiteljice. |

Sprememba 28

Člen 4, odstavek 7

7. Kadar organ države izvršiteljice, ki prejme evropski izvršilni nalog, nima pristojnosti, da bi ga priznal in ustrezno ukrepal za njegovo izvršitev, ta nalog po uradni dolžnosti pošlje pristojnemu organu in o tem ustrezno obvesti pristojni organ države izdajateljice. | črtano |

Sprememba 29

Člen 5, naslov

Mnenje in uradno obveščanje obsojene osebe | Mnenje in uradno obveščanje obsojene osebe in žrtve/žrtev |

Sprememba 30

Člen 5, odstavek 1

1. Kadar se obsojena oseba nahaja v državi izdajateljici, se ji da priložnost, če je to mogoče, da ustno ali pisno izrazi svoje mnenje preden se izda evropski izvršilni nalog. Ob upoštevanju drugega stavka člena 4(1) pri posredovanju evropskega izvršilnega naloga ni potrebno soglasje obsojene osebe. Vendar pa se upošteva mnenje te osebe pri odločitvi, ali bo prišlo do izdaje evropskega izvršilnega naloga in kateri državi izvršiteljici bo posredovan. | 1. Kadar se obsojena oseba nahaja v državi izdajateljici, se ji da priložnost, da ustno ali pisno izrazi svoje mnenje preden se izda evropski izvršilni nalog. Ob upoštevanju drugega stavka člena 4(1) pri posredovanju evropskega izvršilnega naloga ni potrebno soglasje obsojene osebe. Vendar pa se upošteva mnenje te osebe pri odločitvi, ali bo prišlo do izdaje evropskega izvršilnega naloga in kateri državi izvršiteljici bo posredovan. |

Sprememba 31

Člen 5, odstavek 1 a (novo)

| 1a. O obstoju zahtevka za priznanje in prenos izvršitve kazenske sankcije ter o izidu postopka, vključno z nalogom za premestitev obsojene osebe iz države izdajateljice v državo izvršiteljico, se obvesti tudi žrtve kaznivega dejanja. |

Sprememba 32

Člen 5, odstavek 2

2. Kadar se obsojena oseba nahaja v državi izdajateljici, jo pristojni organ te države uradno obvesti o posledicah premestitve v državo izvršiteljico. Kadar se obsojena oseba nahaja v državi izvršiteljici, ji takšno uradno obvestilo da pristojni organ te države, kadar se to zahteva v interesu pravice. | 2. Kadar se obsojena oseba nahaja v državi izdajateljici, jo pristojni organ te države uradno obvesti o posledicah premestitve v državo izvršiteljico. Kadar se obsojena oseba nahaja v državi izvršiteljici, ji takšno uradno obvestilo da pristojni organ te države. |

Sprememba 33

Člen 6

Člen 6 | Oblika in vsebina evropskega izvršilnega naloga |

črtano 1. Evropski izvršilni nalog vsebuje podatke iz obrazca v prilogi. Pristojni organ države izdajateljice preveri točnost podatkov in ga podpiše. 2. Evropski izvršilni nalog se prevede v uradni jezik ali enega izmed uradnih jezikov države izvršiteljice. Vsaka država članica lahko ob sprejetju tega okvirnega sklepa ali pozneje v izjavi, deponirani pri generalnem sekretariatu Sveta, navede, da bo sprejela prevod v enega ali več drugih uradnih jezikov Unije. | |

Sprememba 34

Člen 8, naslov

Priznanje in izvršitev evropskega izvršilnega naloga | Priznanje sodbe in izvršitev kazenske sankcije |

Sprememba 35

Člen 8, odstavek 1

1. Pristojni organ države izvršiteljice brez dodatnih formalnosti prizna evropski izvršilni nalog, ki je bil posredovan na podlagi člena 4 in nemudoma izvede vse potrebne ukrepe za njegovo izvršitev, razen če se pristojni organ ne sklicuje na enega od razlogov za zavrnitev priznanja in izvršitve, predvidenih v členu 9. | 1. Pristojni organ države izvršiteljice brez dodatnih formalnosti prizna sodbo, ki je bila posredovana na podlagi člena 4 in nemudoma izvede vse potrebne ukrepe za njeno izvršitev, razen če se pristojni organ ne sklicuje na enega od razlogov za zavrnitev priznanja in izvršitve, predvidenih v členu 9. |

Sprememba 36

Člen 8, odstavek 2

2. Kadar kazenska sankcija zaradi svojega trajanja ni združljiva s temeljnimi načeli prava države izvršiteljice, se lahko pristojni organ države izvršiteljice odloči, da bo kazensko sankcijo prilagodil glede na najvišjo kazen, ki je po nacionalni zakonodaji te države določena za kaznivo dejanje. | 2. Kadar kazenska sankcija zaradi svojega trajanja ni združljiva s pravom države izvršiteljice, se lahko pristojni organ države izvršiteljice po posvetovanju z državo izdajateljico odloči, da bo kazensko sankcijo izvršil do najvišje kazni, ki je po nacionalni zakonodaji te države določena za storjeno kaznivo dejanje. |

Sprememba 37

Člen 8, odstavek 3

3. Kadar vrsta kazenske sankcije ni združljiva s pravom države izvršiteljice, jo lahko pristojni organ te države s sodno ali upravno odločbo prilagodi glede na kazen ali ukrep, ki je po njenem pravu predviden za kaznivo dejanje enake vrste. Takšna kazen ali ukrep mora čim bolj ustrezati kazenski sankciji, ki je bila izrečena v državi izdajateljici; to pomeni, da ta kazen ne more biti spremenjena v denarno kazen. Prav tako ne sme biti višja od kazenske sankcije, ki je bila izrečena v državi izdajateljici. | 3. Kadar vrsta kazenske sankcije ni združljiva s pravom države izvršiteljice, mora kazen ali ukrep čim bolj ustrezati kazenski sankciji, ki je bila izrečena v državi izdajateljici; to pomeni, da ta kazen ne more biti spremenjena v denarno kazen. Prav tako ne sme biti višja ali bistveno nižja od kazenske sankcije, ki je bila izrečena v državi izdajateljici. |

Sprememba 38

Člen 8, odstavek 4

4. Če je bil evropski izvršilni nalog izdan tudi v zvezi z dejanji, ki niso navedena v členu 7(1), in država izvršiteljica zavrne priznanje in izvršitev evropskega izvršilnega naloga zaradi teh dejanj v skladu s členom 9(1)(b), mora ta država od države izdajateljice zahtevati uradno obvestilo o tem, kateri del kazenske sankcije se nanaša na zadevna dejanja. Po prejemu teh informacij lahko država izvršiteljica zmanjša kazensko sankcijo za njen del, o katerem jo uradno obvesti država izdajateljica. | 4. Če je bila sodba izdana tudi v zvezi z dejanji, ki niso navedena v členu 7(1), in država izvršiteljica zavrne priznanje in izvršitev sodbe zaradi teh dejanj v skladu s členom 9(1)(b), mora ta država od države izdajateljice zahtevati uradno obvestilo o tem, kateri del kazenske sankcije se nanaša na zadevna dejanja. Po prejemu teh informacij lahko država izvršiteljica zmanjša kazensko sankcijo za njen del, o katerem jo uradno obvesti država izdajateljica. |

Sprememba 39

Člen 9, odstavek 1, uvodni del

1. Pristojni organi države izvršiteljice lahko zavrnejo priznanje in izvršitev evropskega izvršilnega naloga: | 1. Pristojni organi države izvršiteljice lahko zavrnejo priznanje sodbe in izvršitev kazenske sankcije: |

Sprememba 40

Člen 9, odstavek 1, točka (a)

(a)če je bila zoper zadevno osebo izdana odločba v zvezi z istimi dejanji v državi izvršiteljici ali v kateri koli drugi državi, ki ni država izdajateljica ali država izvršiteljica, in je bila v slednjem primeru ta odločba že izvršena, je v postopku izvrševanja ali je ni več mogoče izvršiti po pravu države, ki jo je izrekla; | (a)če je potrdilo iz člena 4 nepopolno ali očitno ne ustreza sodbi; |

Sprememba 41

Člen 9, odstavek 1, točka (a a) (novo)

| (aa) če merila iz člena 4(-1) niso izpolnjena; |

Sprememba 42

Člen 9, odstavek 1, točka (a b) (novo)

| (ab)če bi izvršitev kazenske sankcije nasprotovala načelu ne bis in idem; |

Sprememba 43

Člen 9, odstavek 1, točka (b)

(b)če se v primeru iz člena 7(3) izvršilni nalog nanaša na dejanja, ki po pravu države izvršiteljice ne bi bila kazniva; vendar se v povezavi z davki ali dajatvami, carino in deviznim poslovanjem izvršitev evropskega izvršilnega naloga ne more zavrniti z razlogom, da zakonodaja države izvršiteljice ne odmerja enakih davkov ali dajatev ali da ne vsebuje enakih pravil glede davkov, dajatev ter carinskih in deviznih predpisov kot zakonodaja države izdajateljice; | (b)če v primeru iz člena 7(3) sodba velja za dejanja, ki po pravu države izvršiteljice ne bi bila kazniva; vendar se v povezavi z davki ali dajatvami, carino in deviznim poslovanjem izvršitev sodbe ne more zavrniti z razlogom, da zakonodaja države izvršiteljice ne odmerja enakih davkov ali dajatev ali da ne vsebuje enakih pravil glede davkov, dajatev ter carinskih in deviznih predpisov kot zakonodaja države izdajateljice; |

Sprememba 44

Člen 9, odstavek 1, točka (c)

(c)če je izvršitev odločbe po pravu države izvršiteljice zastarala in kolikor se evropski izvršilni nalog nanaša na dejanja, za katera je po svojem pravu pristojna država izvršiteljica; | (c)če je izvršitev kazenske sankcije po pravu države izvršiteljice zastarala in velja za dejanja, za katera je po svojem pravu pristojna država izvršiteljica; |

Sprememba 45

Člen 9, odstavek 1, točka (c a) (novo)

| (ca)če pravo države izvršiteljice določa imuniteto, kar preprečuje izvršitev kazenske sankcije; |

Sprememba 46

Člen 9, odstavek 1, točka (d)

(d)če je bil evropski izvršilni nalog izdan za fizično osebo, ki po pravu države izvršiteljice zaradi svoje starosti še ne bi mogla biti kazensko odgovorna za dejanja, na katera se nanaša izdani evropski izvršilni nalog; | (d)če je bila kazenska sankcija izrečena osebi, ki po pravu države izvršiteljice zaradi svoje starosti še ne bi mogla biti kazensko odgovorna za dejanja, za katera velja izdana sodba; |

Sprememba 47

Člen 9, odstavek 1, točka (e)

(e)če je v času, ko je pristojni organ v skladu s členom 4(1) prejel evropski izvršilni nalog, ostalo manj kot štiri mesece do konca prestajanja kazni; | (e)če je v času, ko je pristojni organ države izvršiteljice prejel sodbo, ostalo manj kot šest mesecev do konca prestajanja kazni; |

Sprememba 48

Člen 9, odstavek 1, točka (f)

(f)če se zadevna oseba ne strinja s posredovanjem evropskega izvršilnega naloga in je bil nalog izdan zaradi izvršitve kazenske sankcije izrečene z odločbo, ki je bila izdana v nenavzočnosti, kolikor oseba ni bila osebno vabljena ali ji čas in kraj postopka ni bil sporočen na drug način, zaradi česar je bila izdana odločba v nenavzočnosti, ali če oseba pristojnim organom ni izjavila, da ne izpodbija odločbe; | (f)če je bila sodba izrečena v nenavzočnosti, razen če potrdilo navaja, da je bila oseba osebno vabljena ali obveščena prek zastopnika, pooblaščenega po nacionalnem pravu, glede časa in kraja postopka, zaradi česar je bila sodba izrečena v nenavzočnosti; |

Sprememba 49

Člen 9, odstavek 1, točka (g)

(g)če fizična oseba, za katero je bil izdan evropski izvršilni nalog, nima ne državljanstva države izvršiteljice niti zakonitega stalnega prebivališča v tej državi niti tesnih vezi s to državo. | črtano |

Sprememba 50

Člen 9, odstavek 2

2. Preden pristojni organ države izvršiteljice v primerih iz odstavka 1(a), (f) in (g) odloči, da ne bo priznal in izvršil evropskega izvršilnega naloga, se na ustrezen način posvetuje s pristojnim organom države izdajateljice in ga, kadar je ustrezno, zaprosi, da mu brez odlašanja posreduje kakršne koli potrebne dodatne informacije. | 2. Preden pristojni organ države izvršiteljice v primerih iz odstavka 1(a), (aa), (ab) in (f) odloči, da ne bo priznal sodbe in izvršil kazenske sankcije, se na ustrezen način posvetuje s pristojnim organom države izdajateljice in ga, kadar je ustrezno, zaprosi, da mu brez odlašanja posreduje kakršne koli potrebne dodatne informacije. |

Sprememba 51

Člen 9, odstavek 2 a (novo)

| 2a. Priznavanje sodbe se v državi izvršiteljici lahko preloži, če je potrdilo iz člena 4 nepopolno ali očitno ne ustreza sodbi. |

Sprememba 52

Člen 10, naslov

Odločitev o evropskem izvršilnem nalogu in roki | Odločitev o izvršitvi sodbe in roki |

Sprememba 53

Člen 10, odstavek 1

1. Pristojni organ države izvršiteljice, kakor hitro je to mogoče in največ v treh tednih od prejema evropskega izvršilnega naloga, odloči o njegovi izvršitvi. | 1. Pristojni organ države izvršiteljice, kakor hitro je to mogoče, odloči, ali se prizna sodba in izvrši kazenska sankcija, ter o tem obvesti državo izdajateljico, vključno z vsemi odločitvami v zvezi s kazensko sankcijo v skladu s členom 8 (2) in (3). |

Sprememba 54

Člen 10, odstavek 1 a (novo)

| 1a. Razen če ni razloga za odlog iz člena 9(2a), se pravnomočna odločba o priznavanju sodbe in izvršitvi kazenske sankcije sprejme v 30 dneh od prejema sodbe in potrdila. |

Sprememba 55

Člen 10, odstavek 1 b (novo)

| 1b. V drugih primerih in razen če ni razloga za odlog iz člena 9(2a), se pravnomočna odločba o priznavanju sodbe in izvršitvi kazenske sankcije sprejme v 60 dneh od prejema sodbe in potrdila. |

Sprememba 56

Člen 10, odstavek 2 a (novo)

| 2a. Kjer v posebnih primerih ni mogoče sprejeti odločbe glede priznavanja sodbe in izvršitve kazenske sankcije v rokih iz odstavkov 1a in 1b, pristojni organ države izvršiteljice o tem in o zadevnih razlogih nemudoma obvesti pristojni organ države izdajateljice. V takšnih primerih se lahko roki podaljšajo za nadaljnjih 30 dni. |

Sprememba 57

Člen 11, odstavek 1

1. Če se oseba, za katero je bil izdan evropski izvršilni nalog, nahaja v državi izdajateljici, se čimprej premesti v državo izvršiteljico, ob času, o katerem se dogovorijo pristojni organi države izdajateljice in države izvršiteljice. | 1. Če je obsojena oseba v državi izdajateljici, se premesti v državo izvršiteljico najpozneje v 30 dneh, potem ko odločba države izvršiteljice o priznavanju sodbe in izvršitvi kazenske sankcije postane pravnomočna. |

Sprememba 58

Člen 11, odstavek 2

2. Oseba se premesti najpozneje dva tedna po pravnomočnosti odločbe o izvršitvi evropskega izvršilnega naloga. | črtano |

Sprememba 59

Člen 11, odstavek 3

3. Če je v obdobju, določenem v odstavku 2, premestitev osebe zaradi nepredvidljivih okoliščin preprečena, pristojni organi države izdajateljice in države izvršiteljice nemudoma navežejo stik in se dogovorijo o novem datumu premestitve. | 3. Če je v obdobju, določenem v odstavku 1, premestitev osebe zaradi nepredvidljivih okoliščin preprečena, pristojni organi države izdajateljice in države izvršiteljice nemudoma navežejo stik. Premestitev se izvrši, kakor hitro te okoliščine prenehajo. Pristojni organ države izdajateljice takoj obvesti pristojni organ države izvršiteljice ter se dogovori o novem datumu premestitve. V tem primeru se premestitev opravi v roku 10 dni po dogovorjenem novem datumu. |

Sprememba 60

Člen 12, odstavek 1

1. Vsaka država članica dovoli tranzit preko svojega ozemlja za obsojeno osebo, ki se premešča v državo izvršiteljico, pod pogojem, da je dobila podatke o: | 1. Vsako državo članico se obvesti o tranzitu obsojene osebe, ki se jo premešča v državo izvršiteljico prek njenega ozemlja, in se ji predloži kopijo potrdila države izdajateljice. |

(a)identiteti in državljanstvu osebe, za katero je izdan evropski izvršilni nalog;(b)obstoju evropskega izvršilnega naloga;(c)vrsti in pravni klasifikaciji kaznivega dejanja, ki je podlaga za evropski izvršilni nalog;(d)opisu okoliščin kaznivega dejanja, vključno z datumom in krajem. | |

Sprememba 61

Člen 12, odstavek 2

2. Prošnja za tranzit osebe in podatki iz odstavka 1 se lahko posredujejo na kateri koli način, ki omogoča pisni zapis. Država članica tranzita uradno sporoči svojo odločitev, ki jo sprejme prednostno in najpozneje en teden po prejemu prošnje po enakem postopku. | 2. Prošnja za tranzit osebe in potrdilo iz odstavka 1 se lahko posredujejo na kateri koli način, ki omogoča pisni zapis. Država članica tranzita uradno sporoči svojo odločitev, ki jo sprejme prednostno in najpozneje en teden po prejemu prošnje po enakem postopku. |

Sprememba 62

Člen 12, odstavek 2 a (novo)

| 2a. Tranzitna država članica lahko obsojeno osebo zadrži v priporu le toliko časa, kolikor je potrebno za tranzit prek njenega ozemlja. |

Sprememba 63

Člen 12, odstavek 3

3. Prošnja za tranzit ni potrebna v primeru zračnega prevoza brez načrtovanega vmesnega pristanka. Vendar pa, če pride do nenačrtovanega pristanka, država izdajateljica predloži podatke iz odstavka 1. | 3. Prošnja za tranzit ni potrebna v primeru zračnega prevoza brez načrtovanega vmesnega pristanka. Vendar pa, če pride do nenačrtovanega pristanka, država izdajateljica v 48 urah po nenačrtovanem vmesnem pristanku predloži podatke iz odstavka 1. |

Sprememba 64

Člen 13, odstavek 1

1. Izvrševanje evropskega izvršilnega naloga je urejeno s pravom države izvršiteljice na enak način kot so urejene kazenske sankcije, ki jih izreče ta država. Samo organi države izvršiteljice so, v skladu z odstavkoma 2 in 3, pristojni za odločanje o postopkih izvrševanja in določanje vseh s tem povezanih ukrepov, vključno z razlogi za pogojni odpust. | 1. Izvrševanje kazenske sankcije je urejeno s pravom države izvršiteljice. Samo organi države izvršiteljice so, v skladu z odstavkoma 2 in 3, pristojni za odločanje o postopkih izvrševanja in določanje vseh s tem povezanih ukrepov, vključno z razlogi za predčasni ali pogojni odpust. |

Sprememba 65

Člen 13, odstavek 2

2. Pristojni organ države izvršiteljice v zvezi s kazensko sankcijo, zaradi katere je bil izdan evropski izvršilni nalog, od skupnega obdobja trajanja odvzema prostosti, ki ga je treba prestati v državi izvršiteljici, odšteje vsako že prestano obdobje odvzema prostosti v državi izdajateljici ali drugi državi. | 2. Pristojni organ države izvršiteljice v zvezi s kazensko sankcijo, glede katere je bila izrečena sodba, od skupnega obdobja trajanja odvzema prostosti, ki ga je treba prestati v državi izvršiteljici, odšteje celotno obdobje odvzema prostosti, ki ga je obsojena oseba že prestala. |

Sprememba 66

Člen 13, odstavek 3

3. Razen če ni drugače dogovorjeno med državo izdajateljico in državo izvršiteljico, se pogojni odpust lahko dovoli le, če je obsojena oseba skupaj prestala vsaj polovico kazni v državi izdajateljici in državi izvršiteljici. | 3. Razen če ni drugače dogovorjeno med državo izdajateljico in državo izvršiteljico, se pogojni odpust lahko dovoli le, če je obsojena oseba skupaj prestala vsaj polovico kazni v državi izdajateljici in državi izvršiteljici ali je obsojena oseba prestala določeno dolžino kazni, ki je v skladu s pravom države izdajateljice in države izvršiteljice. |

Sprememba 67

Člen 14, odstavek 1 a (novo)

| 1a. Odstavek 1 se uporablja za premeščene osebe med tranzitom prek tranzitnih držav članic. |

Sprememba 68

Člen 15, odstavek 1

1. Amnestijo ali pomilostitev lahko podata država izdajateljica in tudi država izvršiteljica. | 1. Amnestijo ali pomilostitev lahko podata država izdajateljica po posvetovanju z državo izvršiteljico ali država izvršiteljica. |

Sprememba 69

Člen 17, točka (b)

(b)o kateri koli odločitvi o zavrnitvi priznanja in izvršitve evropskega izvršilnega naloga v skladu s členom 9, skupaj z obrazložitvijo take odločitve; | (b)o kateri koli odločitvi o popolni ali delni zavrnitvi priznanja sodbe in izvršitve kazenske sankcije v skladu s členom 9, skupaj z obrazložitvijo take odločitve; |

Sprememba 70

Člen 17, točka (c)

(c)o prilagoditvi kazenske sankcije v skladu s členom 8(2) ali (3), skupaj z obrazložitvijo take odločitve; | (c)o vsaki odločitvi v zvezi s kazensko sankcijo v skladu s členom 8(2) ali (3), skupaj z obrazložitvijo take odločitve in ob upoštevanju razlik med pravom zadevnih držav članic; |

Sprememba 71

Člen 17, točka (d)

(d)o popolni ali delni zavrnitvi izvršitve naloga zaradi razlogov, navedenih v členu 8(4), 13(1) in 15(1) - skupaj z obrazložitvijo take odločitve - in, v primeru delne zavrnitve izvršitve zaradi razlogov, navedenih v členu 8(4), o zahtevi za uradno obvestilo o tem, kateri del kazenske sankcije se nanaša na zadevna dejanja; | (d)o popolni ali delni zavrnitvi izvršitve kazenske sankcije zaradi razlogov, navedenih v členih 13(1) in 15(1), skupaj z obrazložitvijo take odločitve; |

Sprememba 72

Člen 17, točka (e)

(e)o dejstvu, da zadevna oseba ni pričela s prestajanjem kazni brez razloga; | črtano |

Sprememba 73

Člen 17, točka (g a) (novo)

| (ga) ko je sodba priznana in sprejeta. |

Sprememba 74

Člen 17 a (novo)

| Člen 17a Jeziki Potrdilo, za katerega se uporabi standardni obrazec iz Priloge, se prevede v uradni jezik ali enega od uradnih jezikov države izvršiteljice. Vsaka država članica lahko bodisi ob sprejetju tega okvirnega sklepa ali pozneje v izjavi, deponirani pri generalnem sekretariatu Sveta, navede, da bo sprejela prevod v enega ali več drugih uradnih jezikov Evropske unije. |

[1] UL C 150, 21.6.2005, str. 1.

[2] UL L 76, 22.3.2005, str. 16.

[3] UL L ....

--------------------------------------------------